open-index/open-wikipedia-markdown huggingface dataset:
Karoltonas

**Karoltonas** () – miestas JAV, Teksaso valstijos šiaurėje. Dalaso priemiestis. 2010 m. JAV gyventojų surašymo duomenimis, mieste gyveno 119 tūkst. žmonių.

## Istorija

Už suteiktą Piterso kolonijos dotaciją teritorijoje 1842 m. įsikurdino Jared Ford. Tikėtina, kad gyvenvietė pavadinta pagal naujakurių kilmės vietą – Karoltono miestą Ilinojuje. Pradžioje tai buvo išimtinai žemės ūkio gyvenvietė, bet 1878 m. nutiesus Dalaso–Vičitos geležinkelį, gyvenvietėje pamažėle išaugo pramonės svarba. Apie 1885 m. Karoltone veikė keturi malūnai, medvilnės valymo mašinos, dvi bažnyčios, mokykla. Gyveno 150 žmonių. Vėliau dėl geležinkeliu gabentų galvijų, medvilnės, sėklų ir grūdų Karoltonas išaugo į svarbų regiono prekybos centrą.

1912 m. radosi žvirgždo pramonė, atidaryti plytų fabrikas, pieninė. Po Antrojo pasaulinio karo miestas augo sparčiai. Amžiaus pabaigoje perkopė 80 tūkst. gyventojų ribą.

## Miestai partneriai
Miestai, su kuriais Karoltonas yra užmezgęs partnerystės ryšius:
*  Jonghė, Naujasis Taipėjus, Taivanas

## Šaltiniai
Keip Koralas

**Keip Koralas** () – miestas JAV, Floridos valstijos vakaruose. 2010 m. JAV gyventojų surašymo duomenimis, mieste gyveno 154 tūkst. žmonių. Keip Koralas yra didžiulis pusiasalis. Pietuose ir rytuose jis ribojasi su Kalusahači () upe, vakaruose su Matlača Paso upe. Į vakarus nuo Matlača Paso vagos išsidėsčiusi Pušų sala.

Keip Koralas turi apie 650 km kanalų, kurių dauguma yra laivuojami ir turi susisiekimą su Meksikos įlanka. Keip Koralo kanalų sistema yra tokia plati, kad paveikė vietos ekologiją ir potvynius.

## Istorija
Keip Koralas įkurtas 1958 m. 1970 m. suteiktas miesto statusas.

## Šaltiniai
Kembridžas (JAV)

**Kembridžas** arba ***Keimbridžas*** () – miestas JAV, Masačusetso valstijos rytuose. Išsidėstęs tiesiai į šiaurę nuo Bostono (jo priemiestis), kitame Čarlzo upės krante. Pavadintas Kembridžo universiteto Anglijoje garbei. Tai universitetinis miestas, jame veikia vienos žymiausių aukštųjų mokyklų pasaulyje – Harvardo universitetas ir Masačusetso technologijos institutas. 2010 m. JAV gyventojų surašymo duomenimis, mieste gyveno 105 tūkst. gyventojų.

## Istorija
Gyvenvietę 1630 m. įkūrė puritonai. Pradžioje ji vadinosi ***Niutaunu***. 1636 m. įkurtas Niu koledžas (vėliau Džono Harvardo garbei pervadintas į Harvardo koledžą). 1638 m. gegužę miestelio pavadinimas pakeistas į Kembridžą, tokiu būdu pagerbiant to paties pavadinimo universitetą Kembridže, Anglijoje.

Kembridžas augo lėtai, verstasi žemdirbyste. Amerikos revoliucijos laikais didžioji dalis gyventojų buvo susitelkę namų ūkiuose aplink Harvardo koledžą. Apie 1790–1840 m. Kembridžas pradėjo sparčiai augti, ypač po to, kai 1792 m. per upę, į Bostono pusę buvo nutiestas Vakarų Bostono tiltas. 1809 m. buvo atidarytas Kanalo tiltas palei naujai iškastą Midlsekso kanalą. Šie statiniai aplinkines pelkes pavertė pramoniniais ir gyvenamaisiais rajonais. XIX a. Kembridžas pagarsėjo kaip šalies literatūros revoliucijos centras. 1846 m. suteiktas miesto statusas. Čia veikė Naujosios Anglijos stiklo kompanija (), įkurta 1818 m. XIX a. viduryje tai buvo didžiausias ir moderniausias stiklo fabrikas pasaulyje. Tuo metu Kembridže taip pat veikė didžiausias rašalo gamintojas pasaulyje.

XX a. pr. Kembridžas buvo vienas svarbiausių Naujosios Anglijos pramoninių miestų. Jame gyveno beveik 120 tūkst. gyventojų. Po Didžiosios depresijos ir Antrojo pasaulinio karo pramonės reikšmė Naujojoje Anglijoje sumenko, Kembridžas neteko didžiosios dalies pramonės pagrindo. Buvo nuspręsta toliau miestą plėtoti kaip intelektualinį, o ne pramoninį centrą.

## Miestai partneriai
Miestai, su kuriais Kembridžas yra užmezgęs partnerystės ryšius:

*  Koimbra, Portugalija
*  Sjenfuegosas, Kuba
*  Gaeta, Italija
*  Golvėjus, Airija
*  Jerevanas, Armėnija
*  Cukuba, Japonija
*  Krokuva, Lenkija
*  Haidiano rajonas, Pekinas, Kinija

## Galerija

Vaizdas:Harvard Square at Peabody Street and Mass Avenue.jpg|Masačusetso aveniu Harvardo aikštėje
Vaizdas:Harvard square 2009j.JPG|Harvardo aikštė
Vaizdas:Cambridge MA Inman Square.jpg|Inmano aikštė
Vaizdas:Cambridge Public Library, Cambridge, Massachusetts.JPG|Kembridžo viešoji biblioteka
Vaizdas:Wfm stata center.jpg|Stata Center


## Šaltiniai
Osijeko-Baranijos apskritis

**Osijeko–Baranijos apskritis** () – apskritis Kroatijoje, šiaurės rytų Slavonijoje ir Baranijoje. Administracinis centras – Osijekas. Kiti apskrities miestai: Džakovas, Našicė, Valpovas, Beliščė, Beli Manastiras. Apskritis dar yra dalinama į 35 savivaldybes. Šiaurėje turi pasienio ruožą su Vengrija bei rytuose su Serbija.

## Tautinės mažumos
Kelios tautinės mažumos apskrityje turi savo savivaldybes. Žemiau yra pateikiamas jų sąrašas.

* Albanai – Valpovas
* Vengrai – Osijekas
* Vokiečiai – Osijekas
* Čigonai – Jagodniakas
* Slovakai – Jelisavacas
* Serbai – Osijekas
Tony Hibbert

**Tonis Hibertas** (; g. 1981 m. vasario 20 d.) – Anglijos futbolininkas, galintis rungtyniauti saugo bei kairiojo gynėjo pozicijoje. Visą savo karjerą praleido Everton FC klube.

## Karjera

### [[Everton FC]]
Hibertas gimė Liverpulyje ir nuo vaikystės buvo Evertono klubo gerbėjas. 1991 m. jis ėmė lankyti treniruotes šios ekipos vaikų sekcijoje ir kartu su ja 1998 m. laimėjo FA jaunimo taurę.

Pagrindinėje komandoje Hibertas debiutavo 2001 m. kovo 31 d. rungtynėse su West Ham United. 2002–2003 m. sezone jis tapo reguliariu pagrindinės sudėties žaidėju, o 2004–2005 m. sezone buvo išrinktas vienu geriausiu Premier League dešiniuoju gynėju.

2005–2006 m. sezono pabaigą futbolininkas buvo priverstas praleisti dėl išvaržos problemų, o ją išsigydžius užsikrėtė cryptosporidium parazitais. Vėliau jis patyrė traumą ir 2006–2007 m. sezone sužaidė vos 13 rungtynių.

2007–2009 m. Hibertas buvo nuolatinis pagrindinės sudėties žaidėjas, o nuo 2010 m. – ilgiausiai Evertono klube rungtyniaujantis futbolininkas. Tuo pačiu jis yra ilgiausiai Premier League rungtyniaujantis futbolininkas, kuriam nėra pavykę pelnyti įvarčio. 2009 m. FA Cup taurės pusfinalyje Evertono gerbėjai net iškėlė plakatą: „Jei Hibertas įmuš, mes sukelsim riaušes“ ().

2012–2013 m. sezone Hibertą nuolatos persekiojo traumos ir jis prarado vietą pagrindinėje komandos sudėtyje. Sezono pabaigoje klubą palikus ilgamečiam treneriui David Moyes, Hibertas buvo vienintelis futbolininkas, rungtyniaujantis komandoje nuo pat Moyes atvykimo į Evertoną 2002 m. iki jo išvykimo 2013 m.

Po 2016 m. sezono klubas nepratęsė su Hibertu kontrakto.

### Tarptautinė karjera
2002 m. spalį Hibertas buvo pakviestas į Anglijos U-21 rinktinę rungtynėms su Slovakija ir Makedonija, tačiau dėl traumos aikštėje nepasirodė.

## Statistika

## Šaltiniai
Séamus Coleman

**Šeimas Kolmenas** (*Séamus Coleman*; g. 1988 m. spalio 11 d.) – Airijos rinktinės ir Everton FC klubo dešinysis gynėjas.

## Karjera

Kolmenas gimė Airijoje, Donegolo grafystėje. Rungtyniaudamas gimtojo miesto „St. Catherine’s“ klube draugiškose rungtynėse su aukščiausios lygos Sligo Rovers FC atkreipė į save šios ekipos vadovų dėmesį ir 2006 m. pasirašė su ja sutartį. Vis dėlto komandos treneris Robas McDonaldas nepasitikėjo jaunuoju futbolininku ir net ketino išsiųsti jį tobulėti į žemesnės lygos Finn Harps FC komandą, tačiau 2007 m. kovą buvo atleistas iš pareigų. Naujasis komandos treneris Paulas Cookas ėmė pasitikėti Kolmenu nuo pat pirmųjų rungtynių ir šis netruko įsitvirtinti pagrindinėje komandos sudėtyje.

2009 m. Kolmenu susidomėjo tokie klubai kaip Ipswich Town FC, Birmingham City FC bei Celtic FC, tačiau jis už 60 tūkst. svarų sterlingų persikėlė į Everton FC.

2010 m. kovo mėn. jis buvo paskolintas Blackpool FC klubui, kuriam padėjo laimėti Futbolo lygos čempionato finalą prieš Cardiff City FC rezultatu 3–2.

Grįžęs į Evertoną jis netruko įsitvirtinti pagrindinėje komandos sudėtyje, o 2012 m. gruodį su klubu pasirašė naują 5 su puse metų sutartį.

2013-14 m. sezonas buvo sėkmingiausias jo karjeroje: Kolmenas pelnė 6 įvarčius (daugiau negu per visus klube praleistus metus iki tol) ir buvo išrinktas į simbolinę „Premier League“ rinktinę kaip geriausias dešinysis gynėjas. Pasibaigus sezonui, futbolininkas pasirašė naują sutartį su klubu iki 2019 m.

## Rinktinė
Kolmenas sužaidė 13 rungtynių atstovaudamas Airijos U-21 rinktinei, o nuo 2010 m. rungtyniavo nacionalinėje Airijos futbolo rinktinėje.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
* Globalsportsarchive
Al Karauino universitetas

**al Karauino universitetas ir mečetė** () – universitetas, esantis Maroko mieste Fese. Įkurtas 859 m. Fatimos al-Fihri kaip mečetė su medrese, palaipsniui tapo vienu svarbiausių Islamo pasaulio dvasinių ir mokslinių centrų. UNESCO ir Gineso pasaulio rekordų knygos Al Karauino universitetas laikomas seniausia tebeveikiančia mokymo įstaiga pasaulyje, taip pat kartais įvardijamas seniausiu universitetu pasaulyje (nors universiteto termino taikymas to meto ne Europos įstaigoms ginčytinas).

al Kairuano mečetė per daugiau nei 1000 metų ne kartą plėsta ir tapo viena didžiausių mečečių Afrikoje, talpinanti virš 22 tūkst. maldininkų. Mečetė yra maurų architektūros stiliaus, pastatyta iš balto marmuro, pasižymi arkų ir kolonų gausa, sienos dekoruotos įmantriais bareljefais, įrašais, zeližais. Yra minaretas su specialia patalpa (*Dar al-Muwaqqit*), kurioje laikomi ir prižiūrimi laikrodžiai.

Mečetės ir tuo pat medresės pavadinimas kilo nuo Kairuano miesto Tunise. Būtent iš jo IX a. atvyko į Fesą al-Fikri šeima. Jos narė, Fatima al-Fikri inicijavo mečetės ir medresės įkūrimą. Medresėje greta Korano ir Fikh (islamo teisės) dar buvo mokoma retorikos, gramatikos, matematikos, astronomijos, logikos, medicinos. Čia mokėsi arba dėstė daug žymių islamo pasaulio mokslininkų – Idrisijus, Abu Imranas al Fasis, Leonas Afrikietis, Abu Bakras ibn al Arabis, Ibn Chaldunas, Ibn al Chatibas, al Bitrudžis ir kt.

1912 m. prancūzams užėmus Maroką, al Karauino universiteto reikšmė sumenko, Maroko elitas savo vaikus pradėjo siųsti į vakarietiškas mokslo įstaigas. 1963 m. jis paskelbtas valstybiniu universitetu. Medresė buvo uždaryta, pakeista mokymo sistema. 1965 m. įstaiga pervadinta į al Karauino universitetą. Dabar universitetas specializuojasi Islamo teisės ir teologijos studijose.

al Karauino universitetas, drauge su kitais Feso senamiesčio objektais, yra UNESCO pasaulio paveldo objektas.

## Šaltiniai
Džebel Musa

: *Apie kalną Egipte žr.: [[Sinajaus kalnas]].*

**Džebel Musa** () – uola šiaurės Maroke, Gibraltaro sąsiaurio pakrantėje, priešais Gibraltaro uolą Europoje. Džebel Musa yra Rifo kalnų masyvo dalis, bei laikoma pietiniu iš Heraklio Stulpų (su Gibraltaro uola). Aukštis – 842 m.

XIV a. arabų keliautojo Ibn Batutos teigimu, kalnas buvo pavadintas pagal Musą bin Nusairą – VII–VIII a. Omejadų valdovo Valido I karvedį, užkariavusį Šiaurės Afriką. Senovės graikų šaltiniuose uola minima kaip *Abyla*, romėnų – *Columna*. Džebel Musa stūkso nedideliame pusiasalyje tarp Seutos rytuose ir Perechilio salos vakaruose. Seutoje dar vadinamas *La Mujer Muerta* („mirusi moteris“), nes primena ant nugaros gulinčią moterį.


File:Jebel musa from benzu.jpg|Vaizdas iš Bensu (Seuta)
File:Tarifa, Estrecho de Gibraltar. Strait of Gibraltar.jpg|Vaizdas iš Tarifos (Ispanija, Europa)
File:La "mujer muerta" en su extensión.jpg
Euroapotheca

**Euroapotheca** – įmonė, valdanti vaistines ir farmacijos didmeną.

Lietuvoje „Eurovaistinė“, Latvijoje „Euroaptieka“, Estijoje „Euroapteek“, Lenkijoje „Euro-Apteka“, Ukrainoje „Euroapteka“ bei Švedijoje „Apoteksgruppen“.

## Istorija
1998 m. įkurta „Euro vaistinė“ tapo didžiausiu vaistinių tinklu Lietuvoje.

2001 m. „Euro vaistinės“ atidarytos Latvijoje ir Lenkijoje. 2004 m. „Euroapotheca“ grupė į Estijos rinką. 2007 m. įkurtas holdingas UAB „Euroapotheca“, vienijantis vaistines visose šalyse. 2014 m. Lietuvoje paleista e-vaistinė.

2017 m. lapkritį „Euroapotheca“ ir Švedija pasirašė sutartį dėl švedų valstybės įmonės „Apoteksgruppen Holding AB“ įsigijimo.

2019 m. „Euroapothecos“ firma UAB „Azeta" įkuria el. parduotuvę „Azeta.lv" Latvijoje, 2020 m. rudenį – „Azeta.ee" Estijoje.

## Išnašos

## Nuorodos
* Svetainė
* Eurovaistine.lt
* azeta.lv
* azeta.ee
Mančiūnų kapinės

**Mančiūnų kapinės** – Mančiūnų kaimo kapinės Kaišiadorių rajono savivaldybėje, 3 km į šiaurę nuo Žaslių. Seniausiame antkapyje įrašyta 1879 m. mirimo data. Žaslių Šv. Jurgio bažnyčios mirties metrikuose minimi laidojimai šiose kapinėse siekia apie 1825 m. Kapinės vietinių žmonių buvo vadinamos "Glinianka", tokiu pavadinimu jos įvardijamos ir metrikiniuose įrašuose.

## Istorija
Kaišiadorių rajono savivaldybės administracijoje saugomais kapinių inventorizacijos, atliktos 1984 metais, duomenimis, Kaišiadorių rajono Žaslių apylinkės Liaudies deputatų tarybos Mančiūnų kaimo kapinių žemės naudojimo brėžinys sudarytas 1978 metais pagal Lietuvos TSR Ministrų Tarybos 1979 m. lapkričio 30 d. nutarimą. Tačiau tiksli data, kada kapinės pradėtos eksploatuoti, inventorizacijos dokumentuose nenurodyta.

1985 metais sudaryto Valstybinės žemės naudojimo akto, kuriuo Kaišiadorių rajono Žaslių apylinkės Liaudies deputatų tarybos vykdomajam komitetui suteikta teisė naudotis 12,6 ha žemės (į šį plotą įeina ir Mančiūnų kapinių žemės sklypas), pagrindu 2009 m. parengtame ir Kauno apskrities viršininko 2009 metų birželio 19 dienos įsakymu patvirtintame teritorijų planavimo dokumente, Kaišiadorių rajono Žaslių seniūnijos Stabintiškių kadastro vietovės žemės reformos žemėtvarkos projekto papildymo projekte, buvo suprojektuotos Mančiūnų kapinių žemės sklypo ribos. Kaišiadorių rajono savivaldybės administracija parengė Mančiūnų kapinių žemės sklypo kadastrinius matavimus ir pateikė Kaišiadorių rajono žemėtvarkos skyriui prašymą sudaryti panaudos sutartį ir suteikti teisę neatlygintinai naudotis 0,4487 ha žemės sklypu, kurio naudojimo būdas – bendro naudojimo teritorijos, pobūdis – kapinių.

2011 m. rugsėjo 21 dieną buvo sudaryta valstybinės žemės panaudos sutartis Nr. 6SUN-30, ir Mančiūnų kapinių žemės sklypas įregistruotas Nekilnojamojo turto registre.

2013 m. rugpjūčio 29 d. Kaišiadorių rajono tarybos sprendimu Mančiūnų kaimo kapinės priskirtos riboto laidojimo kapinėms.

Kapinių tvarkytojas – Kaišiadorių rajono savivaldybės administracijos Žaslių seniūnija. Kapines prižiūri Marijonas Barkauskas.

## Kapai
Kapinėse palaidoti:
* Lietuvos kariuomenės savanoris Benediktas Bičkauskas (1897–1937),
* Prozariškėse, gyvenamojo namo rūsyje 27 metus (1944–1971) nuo sovietų valdžios besislapstęsis Benediktas Mikulis (1920–2000) bei žuvęs jo brolis partizanas Kazimieras (1924–1946).

Pirmojo pasaulinio karo metu šalia Mančiūnų kapinių palaidoti šeši žuvę kareiviai.

## Literatūra
* Gustaitis R. Kaišiadorių rajono gyvenviečių žinynas. – Kaišiadorys: Kaišiadorių muziejus, 2001. – P. 251–252.

## Šaltiniai
Molavėnų ąžuolas

**Molavėnų ąžuolas** – botaninis gamtos paveldo objektas, esantis Molavėnų kaime, Raseinių rajone. Priklauso Raseinių miškų urėdijos Viduklės girininkijos (4 kv.) teritorijai (Nemakščių sen.). Paskelbtas valstybės saugomu 1960 m.

Ąžuolas įleidęs šaknis šalia Molavėnų II piliakalnio. Lengvai pasiekiamas pagal nuorodas, įrengtas už 6 km nuo objekto, kelyje  ties Viduklės geležinkelio stoties gyvenviete arba už 2 km kelyje .

Ąžuolas nudžiūvęs maždaug apie 2005 m. Mažesnės šakos nubyrėję, kamieno žievė nusilupusi, tačiau pats medis dar tvirtai stovi įsikibęs šaknimis į žemę. Mediena labai pamažu yra ir trūnija.

## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje – 5,3 m
* Aukštis – 22,5 m

## Artimiausi gamtos paveldo objektai

* Pašešuvio tufų atodanga – 2,2 km į pietvakarius
* Skirtino akmuo – 650 m į šiaurę


Molavėnų ąžuolas.JPG|2013 m. medis jau buvo netekęs žievės prie žemės
2022, Molavėnų ąžuolas, kamienas.JPG|Kamienas be žievės, bet vientisas, be drevių, 2022 m.


## Šaltiniai
Marija Žilevičiūtė

**Marija Felicija Žilevičiūtė** (1901 m. kovo 14 d. Zavišinė, Kėdainių raj. – 1963 m. lapkričio 25 d.) – Lietuvos dailininkė, tapytoja.

## Biografija

Baigusi Panevėžio lenkų gimnazijos keturis skyrius, 1922–1928 m. mokėsi Kauno meno mokyklos Bendrojo lavinimo skyriuje, vėliau Adomo Varno tapybos studijoje. 1928 m. jai buvo suteiktas menininkės tapytojos vardas ir teisės. 1938 m. įstojo į Lietuvos moterų kultūros draugiją, dirbo mokytoja šios draugijos Mergaičių amatų mokykloje Kaune. Pokario metais, prasidėjus masiniam tikinčiųjų persekiojimui, bažnyčių naikinimui, nacionalizavus Lietuvos moterų kultūros draugijos turtą M. Žilevičiūtė neteko pastovios gyvenamosios vietos, gyveno ir kūrė labai sudėtingomis sąlygomis. Gyvendama Kėdainiuose ar Krekenavoje, 1958 m. Paežerėlių bažnyčiai nutapė Šv. Antano Paduviečio, Šv. Jurgio paveikslus.

Mirė 1963 m. Palaidota Kaune, Panemunės kapinėse.

## Kūryba

Tapė religinio turinio paveikslus bažnyčioms, peizažus, portretus. Dalyvavo 1937 metų 1-ojoje Lietuvos moterų dailininkių meno parodoje ir 1940 metų 1-ojoje Lietuvos moterų dailininkių draugijos dailės parodoje. Žinomi M. Žilevičiūtės kūriniai: Senutės portretas ; Vyskupo P. Bučio portretas, Kaimo mergaitė, Kun. K. Č. portretas, Aukštadvario apylinkės vaizdas, Gandrų lizdas; Kun. S. Mikelkevičiaus portretas.

## Šaltiniai
Korinžinierius

**Korinžinierius** (), *korpuso inžinierius* – TSRS kariuomenės (Raudonosios armijos) inžinerinės kariuomenės karinis laipsnis. Šis karinis laipsnis atitiko rikiuotės laipsnį komkoras (vėliau – generolas leitenantas), aukštesnis inžinerinis laipsnis buvo arminžinierius, žemesnis – divinžinierius.
Taip pat žodžiu *korinžinierius* buvo vadinamas korpuso inžinerinių dalinių viršininkas.

Apie kitus korinžinieriaus lygio laipsnius skaitykite DVRA kariniai laipsniai ir skiriamieji ženklai (1935–1940).

## Istorija
Karinis laipsnis *korinžinierius* buvo įvestas 1935 m. rugsėjo 22 d. TSRS CVK ir TSRS LKT nutarimu „Apie DVRA vadovaujančio personalo asmeninių karinių laipsnių įvedimą“ (*О введении персональных военных званий начальствующего состава РККА*).

### Laipsnio turėtojai
Šį laipsnį buvo gavę 4 kariškiai:
* 1935-11-20 – Jakovas Fišmanas (*Яков Моисеевич Фишман*) (1887–1961), suimtas 1937 m., nuosprendis – 10 metų pataisos darbų stovyklose. Bausmę atliko, 1955 m. reabilituotas, suteiktas techninės kariuomenės generolo majoro laipsnis.
* 1936-02-19 – Nikolajus Siniavskis (*Николай Михайлович Синявский*) (1891–1938), sušaudytas 1938 m.
* 1939-03-28 – Naftalijus Frenkelis (*Нафталий Аронович Френкель*) (1883–1960), nuo 1943 m. vasario 23 d. – techninės kariuomenės generolas majoras.
* 1940-04-21 – Borisas Galerkinas (*Борис Григорьевич Галеркин*) (1871–1945), nuo 1942 m. gruodžio 13 d. – inžinierius generolas leitenantas.

Du iš jų 1937–1938 m. buvo represuoti – nuteisti ir sušaudyti. Du kiti, tarnavę NKVD ir Kariniame jūrų laivyne, 1941–943 m. žiemą buvo peratestuoti ir gavo generolo majoro ar generolo leitenanto laipsnius.

## Atskyrio ženklai
Korinžinieriaus atskyrio ženklai buvo trys tamsiai raudoni rombai antsiuvuose.
Oceana

**Oceana Mahlmann** (geriau žinoma kaip **Oceana**; g. 1982 m. sausio 23 d.) – Vokietijos dainininkė ir dainų autorė.

2009 m. gegužę ji pasirašė kontrakt1 su „Ultra Records“ ir išleido pirmąjį singlą „Cry Cry“. 2012 metais Endless Summer paskelbta oficialia UEFA Euro 2012 čempionato daina.

## Diskografija

### Albumai
* 2009 – Love Supply
* 2012 – My House

### Singlai
* 2009 – Cry Cry
* 2009 – Pussycat on a Leash
* 2010 – La La
* 2012 – Endless Summer
* 2012 – Put Your Gun Down
* 2012 – Say Sorry

## Nuorodos
* Oficiali svetainė
Požegos-Slavonijos apskritis

**Požegos–Slavonijos apskritis** () – apskritis Kroatijoje, vakarų Slavonijoje. Administracinis centras – Požega. 2011 m. duomenimis, mieste gyveno 78 031 gyventojas.

Požegos–Slavonijos apskritis šiaurės vakaruose ribojasi su Bjelovaro–Bilogoros apskritimi, šiaurėje su Viroviticos–Podravinos apskritimi, šiaurės rytuose su Osijeko–Baranijos apskritimi, pietuose su Brodo–Posavinos apskritimi bei pietvakariuose su Sisako–Moslavinos apskritimi.

## Administracinis suskirstymas
Požegos–Slavonijos apskritis yra skirstoma į:
* Požega (administracinis centras)
* Lipikas
* Pakracas
* Kutjevas
* Pleternica
* Brestovacas (savivaldybė)
* Čaglinas (savivaldybė)
* Jakšiča (savivaldybė)
* Kaptolas (savivaldybė)
* Velika (savivaldybė)
Perfect Blue

**Perfect Blue** () – 1997 m. japonų animacinis psichologinis trileris, režisuotas Satoši Kon. Scenarijų pagal to paties pavadinimo Jošikadzu Takeučio (*Yoshikazu Takeuchi*) romaną filmui parašė Sadajukis Murajus (*Sadayuki Murai*). Filmas sukurtas „Madhouse“ studijoje.

Filme pasakojama apie Mimą Kirigoę, japonų pop muzikos dievaitę ir grupės „CHAM!“ narę, kuri nusprendžia siekti aktorės karjeros. Kai kurie jos gerbėjai yra nepatenkinti tokiu staigiu jos karjeros pokrypiu, ypač persekiotojas, vardu Me-Mania. Jos karjerai besitęsiant, Mimos pasaulis vis labiau primena Alfredo Hičkoko kūrinius: realybė ir iliuzijos laipsniškai persipina; Mima suvokia, kad Me-Mania yra mažiausias jos rūpestis.

## Siužetas

Mima Kirigoė, pagrindinė J-pop grupės „CHAM!“ vokalistė, nusprendžia siekti aktorės karjeros. Pirmasis jos projektas yra tiesiai į video kasetes leidžiama kriminalinė drama „Double Bind“. Kai kurie jos gerbėjai yra nepatenkinti jos karjeros ir pačios Mimos asmenybės pasikeitimu, įskaitant persekiotoją, žinomą Me-Mania vardu. Netrukus po grupės palikimo Mima faksu gauna anoniminį laišką, kuriame ji išvadinta išdavike. Ji taip pat atranda tinklalapį, pavadintą *Mimos kambarys*, kuriame publikuojami detalūs tariamai jos pačios rašyto dienoraščio įrašai. Apie tai ji praneša savo vadybininkei, buvusiai pop žvaigždei Rumi Hidakai, bet ši pataria jai nekreipti į tai dėmesio.

Tuo tarpu „Double Bind“ filmavimo aikštelėje Mimai pavyksta gauti didesnį vaidmenį. Tačiau jai tenka striptizo klube išprievartautos aukos vaidmuo. Rumi perspėja, kad tai sugadins jos reputaciją, bet Mima sutinka su filmavimo sąlygomis. Vis dėlto matyti, kad ji abejoja. Scenos atmosfera ją taip sutraumuoja, kad jai imasi reikštis iliuzijos. Ji nebesugeba atskirti savo tikrojo gyvenimo nuo pramogų verslo.

Nužudomi keletas kūrybinės grupės narių. Mima randa įkalčių, rodančių, kad ji yra pagrindinė įtariamoji. Negana to, intensyvėjantis jos psichikos nestabilumas priverčia ją suabejoti savo pačios nekaltumu. Pasirodo, kad tariamai *Mimos kambarį* sukūrusiam persekiotojui reiškiasi haliucinacijos. Jis užsipuola Mimą ir mėgina ją išprievartauti. Mima besigindama nubloškia persekiotoją su plaktuku ir pasprunka kreiptis pagalbos pas vienintelį jai likusį ramstį – vadybininkę Rumi. Mimai susidūrus su Rumi, ji pamato, kad Rumi vilki Mimos „CHAM!“ kostiumo kopiją ir elgiasi tarsi būtų tikroji Mima. Išaiškėja, kad persekiotojas tebuvo atpirkimo ožys.

Po vaikymosi po miestą Mimai galiausiai pavyksta besiginantis suluošinti Rumi. Rumi nepasveiksta nuo haliucinacijų ir atsiduria psichiatrinėje. Mima susitaiko su savo išgyvenimais ir žengia tolimesnį žingsnį savo gyvenime su naujai rastais savarankiškumu ir pasitikėjimu.

## Atsiliepimai
Žurnalas „Time“ filmą įtraukė į savo top 5 anime filmų DVD sąrašą.

„Perfect Blue“ skirta 25-a vieta britų žurnalo „Total Film“ visų laikų animacinių filmų sąraše.

Rasta pastebimų panašumų tarp „Perfect Blue“ ir Dareno Aronofskio filmų „Rekviem svajonei“ ir „Juodoji gulbė“.

## Išnašos
Klarksvilis

**Klarksvilis** () – miestas JAV, Tenesio valstijos šiaurėje. Montgomerio apygardos administracinis centras. Įsikūręs Kamberlando ir Raudonosios upių santakoje, apie 65 km į šiaurės vakarus nuo Nešvilio. 2010 m. JAV gyventojų surašymo duomenimis, mieste gyveno 132 tūkst. gyventojų.

Veikia Ostino Pi valstijos universitetas. Netoliese įsikūrusi Fort Kampbelo karinė bazė.

## Istorija
Klarksvilis įkurtas 1784 m. ir pavadintas generolo Džordžo Rodžerso Klarko, pasienio kovotojo ir JAV nepriklausomybės karo didvyrio, bei keliautojo Viljamo Klarko brolio, garbei. XVIII a. gausiai prekiauta tabaku. XIX a. suintensyvėjo prekyba Kamberlando upe. Miestas eksportavo miltus, tabaką, medvilnę, kukurūzus į tokius uostus kaip Naujasis Orleanas ir Pitsburgas palei Ohajo ir Misisipės upes. Pilietinio karo metais miestas regėjo keletą mūšių tarp abiejų kovojančių pusių. XX a. Klarksvilis pagarsėjo kaip savanorių miestas, nes dauguma vyrų savanoriškai įstojo į kariuomenę kariauti abiejuose pasauliniuose karuose.

1999 m. miestas nukentėjo nuo stipraus tornado. 2010 m. miesto apylinkes užliejo potvynis.

## Šaltiniai
Jaujupis

**Jaujupis** – upė Lietuvos vakaruose, Šešuvies dešinysis intakas, įtekantis 97,2 km atstumu nuo jo žiočių.

Upė priklauso Jūros baseinui. Jaujupio baseino plotas – 20 km², upės ilgis – 8,1 km, jos hidrologinis nr.– 16010733.

Jaujupis teka pietvakarių kryptimi. Prasideda miškuose prie Būdų Kelmės rajone. Aukštupyje kanalizuotas, teka dirbamų laukų pakraščiais. Vidurupyje dešiniajame krante, 4,1 km nuo žiočių, įteka Raudžio upelis (nr. 16010734). Prie Molavėnų užtvenktas, suformuotas nedidelis tvenkinys. Žemiau užtvankos patenka į Pašešuvio kraštovaizdžio draustinį. Turi dešinįjį intaką Skirtiną (nr. 16010735), įtekantį 2 km nuo žiočių, ties Paskirtinio kaimu. Žemiau santakos vaga raizgosi giliai išgraužtuose slėniuose. Žemupyje iš vakarų pusės juosia Molavėnų piliakalnių kompleksą. Į Šešuvį įsilieja Pašešuvyje, Raseinių rajone.

Artimiausios gyvenvietės: Molavėnai, Paskirtinis, Pašešuvys.

Upėvardis kilo nuo statinio linams džiovinti, *[[jauja|jaujos]]*, pavadinimo.

## Šaltiniai

## Nuorodos

* Apie Jaujupį Gamtos katalogo portale
Klirvoteris

**Klirvoteris** () – miestas JAV, Floridos valstijos vakaruose, prie Meksikos įlankos, į vakarus nuo Tampos (įeina į jos aglomeraciją). 2010 m. JAV gyventojų surašymo duomenimis, mieste gyveno 107 tūkst. žmonių.

Tai pajūrio kurortas su jachtų ir sportinės žvejybos uostais, poilsio centrais, verčiamasi turizmu. Yra Jūrų akvariumas ir muziejus (įkurtas 1954 m).

## Istorija
Teritorijoje gyventa *Timucua*, *Calusa* ir *Apalachee* indėnų genties žmonių. Apie 1835 m. JAV armija pradėjo Fort Harisono statybas ant stačios uolos, dabartinio Klirvoterio pakrantėje. 1849 m. nutiestas plentas, sujungęs Klirvoterį su Tampa. JAV pilietinio karo metais miestą nuolat puldinėdavo Sąjungos kanonierės, o didžioji dalis karo tarnybai tinkamų vyrų kovėsi už Konfederacijos armiją. Miestelis pradėjo plėstis XIX a., 1888 m. iki Klirvoterio nutiesus geležinkelį. Vietovė tapo populiaria atostogų vieta, kai 1897 m. buvo atidarytas kurortinis viešbutis „Belleview Biltmore“. 1915 m. Klirvoteriui suteiktas miesto statusas. Antrojo pasaulinio karo metais Klirvoteris ir jo apylinkės tapo svarbia JAV karių apmokymo baze.

## Miestai partneriai
Miestai, su kuriais Klirvoteris yra užmezgęs partnerystės ryšius:

*  Naganas, Japonija
*  Kalamarija, Graikija
*  Vajongas, Australija

## Šaltiniai
Kolambusas (Džordžija)

**Kolámbusas**  () – miestas JAV, Džordžijos valstijos vakaruose. Miesto šiaurėje driekiasi Pidmonto plynaukštė, pietuose plyti pakrantės lygumos. Miesto teritorija teka Čatahučio () upė, miestas nutolęs 160 km atstumu į pietvakarius nuo Atlantos. Tekstilės, baldų, maisto („Coca-Cola“ gėrimų) pramonė, ligoninių įrangos, kaučiuko dirbinių gamyba; akmenų skaldyklos.

Yra Kolambuso oro uostas, keletas muziejų (Jungtinių Amerikos Valstijų pėstininkų kariuomenės muziejus, įsikūręs 1918 m. Beningo forte). Veikia Kolambuso valstybinis universitetas.

## Etimologija

Gyvenvietė pavadinta Kristupo Kolumbo vardu.

## Istorija

Įkurtas 1828 m. Džordžijos įstatymų leidžiamojo organo nutarimu. Plantacijose palei upę auginti medvilnės laukai. XIX a. viduryje nutiesus geležinkelį išaugo pramonės svarba, atidaryti tekstilės fabrikai. Šalyje įsiplieskus pilietiniam karui, Kolambusas išplėtė gamybos apimtis ir karo metu buvo antras pagal atsargų Konfederacijos kariuomenei tiekimą, po Ričmondo (Virdžinija). Be tekstilės fabrikų, mieste veikė geležies dirbinių ir kardų gamyklos, taip pat laivų statykla. Čia 1865 m. vyko Kolambuso mūšis.

Po karo miestas suklestėjo. Industrializacija paspartino miesto augimą. Ispanijos-Amerikos karo metu mieste pradėjo veikti tramvajų tinklas. XX a. vid. atidarytas Kolambuso koledžas (vėliau pervadintas į universitetą).

## Miestai partneriai
*  Zugdidis, Gruzija
*  Kiriū, Japonija
*  Bistrica, Rumunija
*  Taičungas, Taivanas


First Presbyterian Church (Columbus, Georgia) (524).jpg|Pirmoji presbiterionų bažnyčia
CSU Clock Tower in the evening.JPG|Laikrodžio bokštas


## Šaltiniai
Olimpinių žaidynių miesto rinkimai

Miestų, esančių šalies teritorijoje, kandidatūras olimpinėms žaidynėms rengti iškelia Nacionaliniai olimpiniai komitetai. Kartu automatiškai iškeliama ir parolimpinių žaidynių organizavimo kandidatūra. Nuo Tarptautinio olimpinio komiteto (TOK), kuris sėkmingai perėmė antikos olimpinių žaidynių pavadinimą moderniam sporto renginiui, sukūrimo 1894 m. miestai konkuravo dėl tapimo vasaros ar žiemos olimpiadų miestais-organizatoriais.

Toliau seka kandidatuojančių miestų (vasaros ar žiemos žaidynėms) sąrašas. Iš viso nuo „atgimimo“ Olimpiados organizavimui buvo išrinkti 50 miestų (įtraukti ir besikartojantys): du Rytų Europoje, penki Rytų Azijoje, vienas Pietų Amerikoje, du Okeanijoje, o likę Vakarų Europoje ir Šiaurės Amerikoje. Olimpinių žaidynių niekada neorganizavo Afrikos, Centrinės Amerikos, Vidurinės Azijos, Viduriniųjų Rytų ir Pietų Azijos miestai.

Paprastai miestas-organizatorius išrenkamas TOK sesijos metu apytiksliai septynerius metus prieš žaidynes; pavyzdžiui, 2014 m. žiemos olimpines žaidynes buvo paskirta rengti Sočiui 2007 m. liepos 4 d., o 2016 m. vasaros olimpiada paskirta Rio de Žaneirui 2009 m. spalio 2 d. 2018 m. žiemos olimpinės žaidynės paskirtos Pjongčangui 2011 m. liepos 6 d., 2020 m. vasaros olimpinės žaidynės – Tokijui 2013 m. rugsėjo 7 d.. Šiuo metu vyksta 2002 m. Olimpiados miesto-organiatoriaus rinkimai, kurie baigsis 2015 metais.

## TOK-TPK bendradarbiavimas
2001 m. liepos mėn. Tarptautinis olimpinis komitetas (TOK) ir Tarptautinis parolimpinis komitetas (TPK) pasirašė sutartį, kurioje numatyta, jog kandidatuojant olimpinių žaidinių organizavimui automatiškai kandidatuojama ir parolimpinėms žaidynėms. Sutarties sąlygos pradėtos vykdyti 2008 m. vasaros parolimpinėse žaidynėse Pekine ir 2010 m. žiemos parolimpinėse žaidynėse Vankuveryje. Tačiau jau 2002, 2004 ir 2006 metais egzistavo tik vienas organizacinis komitetas olimpinėms ir parolimpinėms žaidynėms. Sutartis papildyta 2003 m., papildymas pasirašytas 2006 m. liepos mėn.

## Vasaros olimpinių žaidynių kandidatai

## Žiemos olimpinių žaidynių kandidatai

## Jaunimo vasaros olimpinių žaidynių kandidatai

## Jaunimo žiemos olimpinių žaidynių kandidatai

## Visų laikų vasaros Olimpiadų kandidatai
{| cellspacing="0" cellpadding="0"
|valign="top"|

### Kandidatavimų skaičius pagal valstybę
{| cellspacing="0" cellpadding="0"
|valign="top"|

## Pastabos

## Šaltiniai
Elena Risteska

**Elena Risteska** (; g. 1986 m. balandžio 27 d. Skopjėje) – Makedonijos dainininkė. Ji atstovavo Makedonijai 2006 m. Eurovizijos konkurse Atėnuose, Graikijoje, su daina „Ninanajna“, su kuria finale užėmė 12 vietą – tai iki šiol geriausias Makedonijos rezultatas šiame konkurse.

## Diskografija

### Albumai
* Den i Nok (2003)
* 192 (2006)
* Milioner (2008)
* The Very Best of ... Elena Risteska (2009)
* Bez Šminka (2016)

### Singlai
* 2002: Ona Drugoto
* 2003: Den I Nok
* 2003: Raj I Pekol
* 2003: Vo Tvojot Svet (su Adnan)
* 2003: Ne Sakam Da Krijam
* 2004: Pobeda Za Nas (su Emil Arsov)
* 2004: Ni Na Nebo, Ni Na Zemja
* 2006: Ninanajna
* 2006: Ne Mogu
* 2006: Ljubav Nije Za Nas (su grupe Regina)
* 2006: Esen Vo Mene
* 2007: 192
* 2007: Milioner (su Leroy Chambers)
* 2007: Kreveta Dva
* 2008: Million Dollar Player
* 2008: Nekade Daleku/Bye, Bye
* 2008: More Sokol Pie
* 2008: Sakam Da Te Galam (su Parketi)
* 2009: Usni Kako Temno Mastilo/Usne Boje Tamnog Mastila
* 2009: Dosta
* 2010: A mozevme
* 2010: Sakam Po Dobro Da Te Pamtam
* 2010: Srekna Nova Godina
* 2011: Najdobro Do Sega (su Lambe Alabakovski)
* 2012: Opasno Vreme

## Nuorodos

* Daina „Ninanajna“

|-
Joel Robles

**Džoelis Roblesas** (*Joel Robles*; g. 1990 m. birželio 17 d.) – Ispanijos La Liga klubo Real Betis vartininkas.

## Karjera

### Ispanijos klubai
Roblesas gimė Chetafėje ir čia pradėjo lankyti vietinio klubo Getafe CF treniruotes. 2005 m. jis persikėlė į netoliese esantį Madridą ir tapo Atletico Madrid jaunimo klubo nariu. 2009 m. jis pasirašė pirmąjį profesionalų kontraktą su klubu iki 2014 m. ir pirmąjį sezoną praleido žemesnėje lygoje.

Aukščiausioje Ispanijos futbolo lygoje Roblesas debiutavo 2010 m. gegužės 8 d. rungtynėse su R. Sporting de Gijón po to, kai jau po 10 minučių turėjo pakeisti susižeidusį Sergio Asenjo (pagrindinis klubo vartininkas David de Gea šioms rungtynėms nebuvo registruotas). Rungtynės baigėsi rezultatu 1–1.

2011 m. David de Gea pasirašius su tartį su Manchester United, o Sergio Arsenjo išnuomojus kitam klubui, Roblesui buvo suteiktas šansas tapti pagrindiniu komandos vartininku, tačiau jau po 3 rungtynių jo vietą užėmė belgas Thibaut Courtois.

2012 m. Roblesas buvo išnuomotas Rayo Vallecano, po to kai šio klubo pagrindinis vartininkas Dani Giménez patyrė traumą.

### Anglijos klubai
2013 m. žiemos transferų laikotarpiu Roblesas buvo išnuomotas Wigan Athletic komandai, su kuria gegužės 11 d. laimėjo FA taurę.

2013 m. vasarą Roblesas už neskelbiamą sumą persikėlė į Everton FC kartu su buvusiu Wigan Athletic treneriu Roberto Martínez ir pasirašė 5 metų sutartį. Gruodžio 26 d. jis debiutavo rungtynėse su Sunderland AFC, po to, kai iš aikštės 26 minutę buvo pašalintas pagrindinis komandos vartininkas Timas Hovardas. Roblesui nepavyko atremti 11 metrų baudinio ir Everton FC pralaimėjo rungtynes rezultatu 0–1. 

Beveik visą karjerą klube Roblesas buvo antrasis vartininkas, tik 2016 m. pradžioje jis tapo pagrindiniu vietoje Timo Howardo, tačiau savo žaidimu neįtikino trenerių, jog galėtų ir toliau būti pagrindinis komandos vartų sargas ir klubas 2017 m. įsigijo Jordan Pickford ir Maarten Stekelenburg. 

2018 m. vasarą jo sutartis su Everton FC baigėsi ir vartininkas paliko komandą.

### Sugrįžimas į Ispaniją
2018 m. liepos 5 d. Roblesas pasirašė 4 metų sutartį su Real Betis klubu ir tapo vartininko Pau López dubleriu.

## Rinktinės
Roblesas yra atstovavęs po kartą Ispanijos U-16, U-17, U-23 ir 2 kartus U-21 rinktinėms. Su pastarąja jis 2013 m. laimėjo Europos čempionatą.

## Išnašos

## Nuorodos
* SOCCERWAY
* Transfermarkt
Šela

**Šela** () arba ***Sala Kolonija*** () – senovinis nekropolis ir gyvenvietės liekanos Maroke, šalia dabartinio Rabato miesto, prie Bu Regrego upės žiočių.

Vietovė įkurta finikiečių kaip ir keletas kitų jų kolonijų vandenyno pakrantėje. Romėnų laikais tai buvo Mauritanijos Tingitanos provincijos miestas, Ptolemėjaus įvardintas kaip *Sala*. Tuomet pastatytas forumas, triumfo arka, romėniška gatvė (*[[decumanus maximus]]*). Salą pasiekė romėnų kelias iš Liksuso, o kitas vedė į Anfą (dab. Kasablanka). Šela kartu su Mogadoru buvo romėnų autpostai Atlanto vandenyno pakrantėje.

1154 m. Šela buvo apleista, o greta iškilo Salės uostamiestis. Almohadų laikais šis miestas vaiduoklis pradėtas naudoti kaip nekropolis. XIV a. vid., valdant Ali I Abdalhasanui, čia pastatyti vartai, mečetė, zavija, karališkieji kapai. 1755 m. dėl Lisabonos žemės drebėjimo daugelis statinių sugriuvo.

Šela 2012 m. drauge su kitais svarbiais kultūriniais Rabato objektais įtraukta į UNESCO pasaulio paveldo sąrašą.


File:Rabat. Chellah (8177217511).jpg|Marinidų laikų miesto vartai
File:Rabat, Chellah ruins 1.jpg|Bokšto liekanos
File:Chella Rabat Morocco roman street.jpg|Romėniška gatvė
File:Marinid necropolis Chellah.JPG|Marinidų nekropolio liekanos
Tingitano Mauretanija

**Tingitano Mauretanija** () – Senovės Romos provincija, buvusi Šiaurės Afrikos vakaruose, apėmusi dabartinio Maroko šiaurinę dalį. Šiaurėje siekė Gibraltaro sąsiaurio pakrantę, pietuose – Salos ir Volubilio miestus, rytinė riba ėjo Mulujos upe. Administraciniu centru buvo Tingio miestas (*Tingis*, dab. Tanžeras); nuo jo ir kilo provincijos pavadinimas.

40 m. mirus paskutiniajam Mauritanijos karaliui Ptolemėjui, Romos imperatorius Klaudijus panaikino Mauritanijos karalystę ir padalino ją į dvi provincijas – Tingitano Mauretaniją ir Cezario Mauretaniją. Jų riba ėjo Mulujos upe. Romėnai krašto kolonizacijos nevykdė – svarbiausi jų postai buvo Volubilis, apsuptas karinių stovyklų, saugojusių fosfatų kasyklas, bei svarbus Sala Kolonijos uostamiestis prie Atlanto vandenyno. Provincijoje nebuvo ištisų įtvirtinimų, gynybinių sienų, o tik limai, kur kontroliuotas klajoklių judėjimas. Romėnų istorikų teigimu, Atlaso kalnai buvo ta riba, kur baigėsi romėnų kontrolė. Tiesa, Leono Afrikiečio spėjimu, romėnai galėję pasiekti ir tolimesnes pietines sritis apie dabartinę Kasablanką.

Svarbiausi Tingitano Mauretanijos miestai buvo Volubilis, Tingis, Julija Konstantija Zililas, Julija Valentija Banasa, Sala Kolonija, Liksusas, Tamuda. Čia buvo auginami javai, spaudžiamas alyvų aliejus, eksportuoti dažai, vertinga mediena, veikė žydų pirkliai, maurų kariai buvo vertinami armijoje.

III a. provincijoje paplito krikščionybė. 298 m. Tingyje buvo nukankintas Šv. Marcelijus. Po Diokletiano reformos Tingitano Mauretanija pateko į Ispanijos vyskupystę.

422 m. vandalai, vadovaujami Gunderiko, pradėjo krašto puldinėjimą. 427 m. vietinis didikas Bonifacijus nepakluso Romos valdžiai ir palaužė prieš jį atsiųstą romėnų armiją. 428 m. jis parėmė naują vandalų vadą Gaizeriką ir padėjo jam persikelti į Afriką. Į Mauretaniją patekę vandalai pradėjo siautėti ir surengė žygį į Kartaginą.

533 m. bizantiečių karvedys Belisarijus atkovojo iš vandalų šį kraštą Justinianui. Tiesa, vandalai jau daugelį žemių buvo praradę maurams. Bizantija laikė savo karinį dalinį Septeme (Seutoje) ir jį administravo kaip Andalūzijos dalį. VII a. musulmonų Umejadų armija užkariavo Mauretanijas, arabų pasaulyje šis kraštas pradėtas vadinti Magribu („vakarais“).
1976 m. Formulės 1 sezonas

**1976 m. Formulės 1 sezonas** buvo 27-iasis Formulės-1 sezonas. Jis prasidėjo sausio 25 ir baigėsi spalio 24 dieną po 16 lenktynių.

Kova dėl čempiono titulo vyko tarp brito James Hunt ir austro Niki Lauda. Pelnęs 6 pergales vos vieno taško skirtumu čempionu tapo J. Hunt. Konstruktorių taurę laimėjo Scuderia Ferrari ekipa.

Pagal šio sezono įvykius yra sukurtas 2013 m. filmas „Lenktynės“.

## Lenktynininkų įskaita

Taškai buvo skiriami tokia tvarka 9-6-4-3-2-1. Iš pirmų 8 lenktynių buvo skaičiuojami geriausi 7 rezultatai, iš paskutinių 8 – 7 geriausi rezultatai.

## Komandų įskaita

Taškai buvo skiriami tokia tvarka 9-6-4-3-2-1. Į įskaitą buvo skaičiuojamas tik vienas komandos automobilis, pasiekęs aukštesnę vietą. Iš pirmų 8 lenktynių buvo skaičiuojami geriausi 7 rezultatai, iš paskutinių 8 – 7 geriausi rezultatai.

## Šaltiniai
Vila Seka

**Vila Seka** () – miestas ir savivaldybė Ispanijoje, Katalonijoje, Taragonos provincijoje,   Taragoneso komarkoje. Vilasekos miestas yra už 10 km nuo provincijos administracinio centro Taragonos ir 4 km iki pajūrio. Savivaldybei taip pat priklauso La Pineda pakrantėje ir La Plana.

Senesnis pavadinimas buvo Vila Seka de Solicina (*Vila-seca de Solcina*), o nuo XX a. devintojo dešimtmečio vadinta Vila Seka i Salou kol 1989 m. Salou buvo atskirtas nuo Vila Sekos.
Asila

**Asila** () – miestas Maroko šiaurėje, Tanžero–Tetuano regione, 31 km į pietus nuo Tanžero, Atlanto vandenyno pakrantėje. Verčiamasi daugiausia turizmu. Miestui būdinga tradicinė maurų architektūra, susipynusi su XVI a. kolonistine architektūra. Yra miesto įtvirtinimai, kariniai fortai ir bastionai, taip pat XX a. Raisuli rūmai.

## Istorija

Jau XV a. pr. m. e. čia buvo finikiečių prekybinis postas. Vėliau netoliese iškilo romėnų miestas *Iulia Constantia Zilil*. 1471 m. miestą užkariavo portugalai ir vadino ***Arzila*** (). Miestas buvo gerai įtvirtintas. 1692 m. Asilą užėmė marokiečiai, vadovaujami Mulajaus Ismailo Šerifo. XIX–XX a. tai buvo svarbus piratų uostas. 1912–1956 m. pateko į Ispanijos Maroką, vadintas ***Arsila*** ().

## Galerija

File:Assilah 12.jpg|Al Kamros bokštas
File:Igreja católica em Asilah.jpg|Šv. Baltarmiejaus bažnyčia
File:Assilah Waterfront2.jpg|Asilos įtvirtinimai
File:Assilah Waterfront South.jpg|Pakrantė
Fazla

**Fazla** (tikrasis vardas – ; g. 1967 m. balandžio 17 d. Sarajevas, Bosnija ir Hercegovina) – populiarus Bosnijos ir Hercegovinos dainininkas.

1993 m. atstovavo Bosnijai ir Hercegovinai Eurovizijos dainų konkurse Airijoje su daina „Sva bol svijeta“, su kuria užėmė 16 vietą su 27 taškais. Tais pačiais metais išleistas debiutinis albumas „Sva bol svijeta“.

## Diskografija
* 1993: Sva bol svijeta
* 2008: Zelena rijeka

## Nuorodos
* Oficiali svetainė

|-
Doris Dragović

**Doris Dragović** (g. 1961 m. balandžio 6 d.) – Kroatijos dainininkė ir dainų autorė. Ji du kartus dalyvavo Eurovizijos konkurse – 1986 m. atstovavo Jugoslavijai su daina „Željo moja“ ir užėmė 11 vietą bei 1999 metais Kroatijai su daina „Marija Magdalena“, su kuria užėmė ketvirtą vietą su 118 taškų.

## Biografija

Dragović solo karjerą pradėjo 1986 metais, kai ji išleido debiutinį albumą „Tigrica“. Tais pačiais metais ji atstovavo Jugoslavijai 1986 m. Eurovizijoje su daina „Željo moja“ ir užėmė 11-ąją vietą su 49 taškais. Dragović nuo to laiko buvo viena iš labiausiai žinomų pop dainininkių Jugoslavijoje.

1999 metais Dragović buvo pasirinkta atstovauti Kroatijai 1999 m. Eurovizijoje, kai ji laimėjo šalies nacionalinę atranką *HRT Dora* su dramatiška daina „Marija Magdalena“, kurią parašė garsus kroatų dainų autorius Tonči Huljić. Eurovizijoje Dragović užėmė ketvirtą vietą. Tai vienas Kroatijos geriausių rezultatų šiame konkurse.

## Diskografija

### Albumai
* 1985 – *Tigrica*
* 1986 – *Željo moja*
* 1987 – *Tužna je noć*
* 1987 – *Tvoja u duši*
* 1988 – *Pjevaj srce moje*
* 1989 – *Budi se dan*
* 1992 – *Dajem ti srce*
* 1993 – *Ispuni mi zadnju želju*
* 1995 – *Baklje Ivanjske*
* 1996 – *Rođendan u Zagrebu*
* 1997 – *Živim po svom*
* 1999 – *Krajem vijeka*
* 2000 – *Lice*
* 2002 – *Malo mi za sriću triba*
* 2009 – *Ja vjerujem*
* 2014 – *Koncert u Lisinskom*

## Nuorodos
* Daina „Željo moja“
* Daina „Marija Magdalena“

|-
1977 m. Formulės 1 sezonas

**1977 m. Formulės 1 sezonas** buvo 28-iasis Formulės-1 sezonas. Jis prasidėjo sausio 9 ir baigėsi spalio 23 dieną po 17 lenktynių.

Savo antrąjį čempiono titulą laimėjo austras Niki Lauda, nors pelnė vos 3 pergales. Antroje vietoje likusį pietų afrikietį Jody Scheckter austras aplenkė 17 taškų.

## Lenktynininkų įskaita

## Komandų įskaita
    

## Šaltiniai
Pataisos darbų stovykla

**Pataisos darbų stovykla**, *pataisos darbų lageris* () – bausmių atlikimo įstaigų rūšis Tarybų Sąjungoje.

1929 m. liepos 11 d. TSRS LKT nutarimu „Apie kriminalinių kalinių darbo panaudojimą“ (*Об использовании труда уголовно-заключенных*) buvo įsteigtos dvi lygiagrečios laisvės atėmimo įstaigų sistemos:
* TSRS OGPU žinioje – pataisos darbų stovyklos (lageriai) nuteistiesiems su nuosprendžiais atimti laisvę virš 3 metų.
* respublikinių NKVD žinioje – pataisos darbų įstaigos nuteistiesiems su nuosprendžiais atimti laisvę iki 3 metų. Jiems buvo organizuotos žemės ūkio ir pramoninės kolonijos (pataisos darbų kolonijos ().

Pagal 1956 m. spalio 25 d. TSKP CK ir TSRS Ministrų tarybos nutarimą 1443–719с visos TSRS Vidaus reikalų ministerijos pataisos darbų stovyklos buvo perduotos sąjunginių respublikų vidaus reikalų ministerijoms ir vėliau reorganizuotos į pataisos darbų kolonijas.

Pataisos darbų stovyklose kalėję nuteistieji masiškai dirbo statant kanalus, kelius, pramonės ir kitokius objektus Tolimojoje Šiaurėje, Tolimuosiuose Rytuose ir kituose regionuose.

## Nuorodos
Tamoksifenas

**Tamoksifenas** – hormoninis vaistas, estrogeno receptorių moduliatorius. Organizme tamoksifenas citochromų grupės fermentų paverčiamas į aktyvius metabolitus. Tamoksifenas skiriamas kaip hormonų terapija, dažniausia indikacija yra krūties vėžys. Dažni nepageidaujami poveikiai yra pykinimas, karščio pylimas, rečiau pasitaiko trombozės ir tromboembolijos, padidėjusi gimdos vėžio rizika.

## Šaltiniai
Koral Springsas

**Koral Springsas** () – miestas JAV, Floridos valstijos rytuose. Apie 32 km į šiaurės vakarus yra Fort Loderdeilas. 2010 m. JAV gyventojų surašymo duomenimis, mieste gyveno 121 tūkst. žmonių.

Nepaisant tokio pavadinimo, miesto teritorijoje nėra versmių (). Floridos versmės randamos centrinėje ir šiaurinėje valstijos dalyse.

## Istorija
Koral Springso miestas įkurtas 1963 m. Anksčiau didžioji dalis teritorijos buvo išraizgyta kanalų ir upelių. Nusausinus žemę, ji paversta pupelių laukais. Vėliau imta verstis gyvulininkyste. Pokario laikotarpiu prasidėjo nekilnojamojo turto bumas.

## Šaltiniai
Conchita Bautista

**Končita Bautista** (; g. 1936 m. spalio 27 d. Sevilijoje) – ispanų dainininkė ir aktorė.

1961 metais Bautista atstovavo gimtajai šaliai Kanuose, Prancūzijoje, vykusioje Eurovizijoje su daina „Estando contigo“, su kuria užėmė devintą vietą.

1965 metais Bautista laimėjo atranką ir antrą kartą atstovavo Ispanijai Eurovizijoje su daina „Qué bueno, qué bueno“. Atstovės daina „Qué bueno, qué bueno“ buvo viena iš keturių dainų (kartu su Vokietijos, Belgijos ir Suomijos dainomis), kurioms nepavyko surinkti taškų.

Vėlesniais metais Bautista tęsė sėkmingą karjerą Lotynų Amerikoje, Italijoje, Graikijoje, Turkijoje, taip pat ir Ispanijoje.

## Nuorodos

* Biografija  (ispanų k.)
* Conchita Bautista IMDB svetainėje

|-
2014 m. žiemos paralimpinės žaidynės

**2014 m. žiemos paralimpinės žaidynės**, arba **XI žiemos parolimpiada**, vyko 2014 m. kovo 7–16 dienomis Sočyje, Rusijoje. 2007 m. liepos 4 d. Tarptautinis olimpinis komitetas išrinko Sočį miestu-rengėju.

Rusijoje paralimpinės žaidynės vyks pirmą kartą. Pirmą kartą žiemos žaidynėse pasirodys ir para-snieglenčių sporto rungtys.

## Miesto rinkimai
2001 m. sutartimi tarp Tarptautinio olimpinio komiteto ir Tarptautinio paralimpinio komiteto numatyta, kad miestas, gavęs organizavimo teises 2016 m. vasaros olimpinėms žaidynėms, taip pat rengia ir 2014 m. Parolimpiadą. Po 2007 m. liepos 4 d. vykusio antrojo ir kartu finalinio balsavimo 119-oje TOK sesijoje Gvatemaloje teisė organizuoti 2014 m. olimpines ir paralimpines žaidynes atiteko Sočiui.

## Organizavimas

### Arenos
Paralimpinių žaidynių arenos:

### Talismanas

Galutinis 10 olimpinių ir 3 paralimpinių žaidynių talismanų dizainų sąrašas buvo atskleistas 2011 m. vasario 7 d, o tų pačių metų vasario 26 d. išrinktas nugalėtojas. 2014 m. žiemos paralimpinėms žaidynėms išrinkti talismanai yra Šviesos spindulys ir Snaigė (). Ugninis berniukas ir Sniego mergaitė yra iš skirtingų planetų. Berniukas atvyko iš amžinai karštos planetos, o mergaitė atvyko į Žemę iš ledo kometos. Ji atrodo kaip snaigė, o jo plaukai atrodo kaip ugnis.

## Žaidynės

### Dalyvaujančios šalys
45 nacionaliniai paralimpiniai komitetai (NPK) siunčia savo sportininkus į šias žaidynes. Tai vienu NPK daugiau nei 2010 m. žiemos paralimpinėse žaidynėse.

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

Brazilija, Turkija ir Uzbekija žiemos paralimpinėse žaidynėse dalyvaus pirmą kąrtą.

Pietų Afrika, dalyvavusi 2010 m. žiemos paralimpinėse žaidynėse į Sočį nesiunčia nė vieno sportininko, taigi šioje parolimpiadoje nedalyvaus sportininkai iš Afrikos žemyno.

### Sporto šakos
Bus rungiamasi šiose sporto šakose:

*  Biatlonas  (**')
*  [[Kalnų slidinėjimas]]  (**')
*  Slidinėjimo lenktynės  (**')
*  [[Rogučių ledo ritulys]]  (**')
*  Vežimėlių akmenslydis  (**)

### Kalendorius




## Šaltiniai
Korona

**Korona** () – miestas JAV, Kalifornijos valstijos pietuose, apie 70 km į pietryčius nuo Los Andželo. 2010 m. JAV gyventojų surašymo duomenimis, mieste gyveno 124 tūkst. žmonių. Korona išsidėsčiusi rytiniame Santa Anos kanjono pakraštyje, iš pietvakarinės pusės miestą supa Klivlando nacionalinis miškas ir Santa Anos kalnai. Apylinkėmis teka Santa Anos upė.

Miestas labiausiai žinomas dėl čia užaugintos žemės ūkio produkcijos (citrusai, liucerna, cukriniai runkeliai, pomidorai ir graikiniai riešutai).

## Istorija
Čia gyventa luisenjų. Korona įkurta 1886 m., citrusų auginimo Pietinėje Kalifornijoje bumo metu. Miesto pavadinimas kilo nuo neįprasto gatvių tinklo išdėstymo – gatvės išdėstytos standartiškai kvadratiniu tinklu ir vienos mylios skersmens atstumu viena nuo kitos supa miesto viduryje esantį žiedinį *Grand Boulevard* prospektą. Tokį gatvių tinklą suprojektavo iš Anaheimo kilęs statybos inžinierius Hiram Clay Kellogg.

Pradžioje gyvenvietė vadinosi ***Pietų Riversaidu***. Pavadinimas pakeistas į Koroną 1896 m. 1913, 1914 ir 1916 m. centrine miesto dalimi vyko 3 mylių tarptautinės automobilių lenktynės.

1915 m. mieste atidaryta pirmoji šalyje citrusų perdirbimo gamykla, miestas tapo citrusinių vaisių perdirbimo centru.

## Šaltiniai